Държавен вестник, бр. 54, 2025 г., стр. 5

БРОЙ  54	
Д Ъ Р Ж А В Е Н  В Е С Т Н И К 	
СТР.  5  
(3) Събранието на кредиторите се свиква 
чрез покана от съда по искане на длъжника, 
синдика или на кредиторите, притежаващи 
една пета от размера на приетите вземания. 
Поканата за събранието на кредиторите съ­
държа номера на делото, името на длъжника, 
дневния ред, деня, часа и мястото, където ще 
се проведе събранието. Поканата се обявява в 
Регистъра по несъстоятелност към Министер­
ството на правосъдието, с което кредиторите, 
длъжникът и синдикът се смятат за редовно 
уведомени.
(4) Събранието на кредиторите се провежда 
независимо от броя на присъстващите и се 
ръководи от съдията, който разглежда делото.
(5) Кредиторът може да бъде представля­
ван от упълномощен представител с изрично 
писмено пълномощно с нотариална заверка
на подписа. Когато представителят е адвокат 
или юрисконсулт, нотариална заверка на под­
писа не е необходима.
(6) Решенията се вземат с обикновено 
мнозинство, освен ако в този закон е предви­
дено друго. При вземането на решение всеки 
кредитор има толкова гласа, каквато част 
представлява неговото вземане от размера 
на приетите вземания и вземанията с право 
на глас.
Раздел III
Синдик 
Изисквания
Чл. 19. (1) Синдикът е физическо лице, 
на което е възложено осъществяването на 
правомощията по чл. 20.
(2) Синдикът трябва да отговаря на из­
искванията на чл. 655, ал. 1 и 2 от Търговския 
закон и да даде предварително съгласие за 
назначението с писмена декларация. 
(3) В случай че в продължение на един 
месец не може да бъде назначен синдик, съдът 
назначава за синдик държавен съдебен изпъл­
нител от района на съда по несъстоятелността, 
който отговаря на изискванията на чл. 655, 
ал. 1, т. 1 – 4 и ал. 2 от Търговския закон.
Правомощия 
Чл. 20. (1) Синдикът има следните пра­
вомощия:
1. упражнява контрол върху сделките на 
длъжника;
2. издирва и уточнява имуществото на 
длъжника;
3. при предвидените в този закон условия 
прави искания за прекратяване на договори, 
по които длъжникът е страна;
4. участва в производствата по делата на 
длъжника;
5. събира паричните вземания на длъжни­
ка и внася полученото в специална банкова 
сметка, която не подлежи на запор;
6. с разрешение на съда се разпорежда 
с паричните суми от банковите сметки на 
длъжника, когато това се налага във връзка 
със запазването на неговото имущество;
7. уточнява кредиторите на длъжника и 
проверява техните вземания;
8. предлага план за погасяване на задъл­
женията на длъжника с негово съгласие;
9. осребрява имуществото от масата на 
несъстоятелността;
10. извършва други предвидени от закона 
или възложени от съда действия.
(2) Синдикът осъществява правомощията 
си съобразно с развитието на производството 
по несъстоятелност и постановеното от съда.
(3) Всички държавни органи и организации 
са длъжни да оказват съдействие на синдика 
при изпълнение на неговите правомощия.
Назначаване и освобождаване 
Чл. 21. (1) С решението за откриване на 
производството по несъстоятелност съдът 
назначава синдик при условията на чл. 19.
(2) При назначаването му синдикът с 
писмена декларация декларира наличието 
на условията и липсата на пречки по този 
закон, участието в търговски дружества като 
съдружник, акционер, изпълнението на длъж­
ности ликвидатор, синдик и други платени 
длъжности. При настъпване на промяна в 
някое от обстоятелствата синдикът е длъ­
жен незабавно писмено да уведоми съда по 
несъстоятелността.
(3) Съдът освобождава синдика при усло­
вията на чл. 657, ал. 1, т. 1 – 4, 6, 7 и ал. 2 от 
Търговския закон.
(4) В Регистъра по несъстоятелност се 
вписват името, телефонът, адресът и елек­
тронният адрес на назначения синдик, датата 
на неговото назначаване и освобождаване.
Възнаграждение
Чл. 22. (1) Синдикът има право на ед­
нократно възнаграждение в размер на една 
минимална работна заплата при първото 
извършване на всяко от следните действия:
1. съставяне списък на приетите вземания;
2. извършване на опис на имуществото и 
установяване на масата на несъстоятелността;
3. изготвяне и предлагане на план за пога­
сяване на задълженията на длъжника;
4. изготвяне на сметка за разпределение.
(2) При осребряване на масата на несъс­
тоятелността синдикът има право на въз­
награждение в размер 2 на сто от стойността 
на осребреното имущество.
(3) Синдикът има право на допълнително 
възнаграждение за участието си в съдебни 
дела, по които страна е длъжникът. Размерът 
на възнаграждението се определя от съда по 
несъстоятелността на части или като цяло 
съобразно фактическата и правна сложност на 
производството и неговата продължителност.
(4) Възнаграждението се изплаща в три­
дневен срок от: